Frétt — Spesi — 23. 11. 2001
Þessa körfu gerði Adolf á námskeiðinu í fyrra
Félag íslenskra þjóðernissinna stendur í dag fyrir námskeiði í körfugerð fyrir félagsmenn sína og aðra velunnara. Tilefni þessa námskeiðs er yfirstandandi aðgerðarleysi meðlima félagsins að undanförnu. "Það hefur verið heldur róleg starfsemin hjá okkur að undanförnu," segir Adolf H. Johnsen, talsmaður félagsins. "Aukið eftirlit með brottkasti hefur orðið til þess að margir félagsmanna okkar hafa verið kyrrsettir í landi og svo virðist bara vera of lítið af útlendingum á landinu sem stendur, þannig að það hefur verið lítið að gera. Því fannst okkur tilvalið að slá upp námskeiði svo strákarnir geti hist aðeins og slegið á létta strengi," bætti Adolf við.
Námskeiðshaldari er enginn annar en hinn frægi Ling Arnar Wei, sem hefur getið sér gott orð í faginu, bæði á Íslandi og í heimalandi sínu, Vietnam.
Námskeiðið verður haldið í húsakynnum Útlendingaeftirlitsins og er aðgangur ókeypis.
Mótmælendur horfnir
ÚR SAFNI — 8. 9. 2008 — Númi Fannsker
Tveir hollenskir mótmælendur sem hlekkjuðu sig við hnúfubak í Hvalfirði til að mótmæla hvalveiðum Íslendinga, eru horfnir sporlaust. Hægri sandali …